বেল বটম হলো রঞ্জিত এম. তিওয়ারি পরিচালিত একটি ভারতীয় হিন্দি ভাষার গুপ্তচরভিত্তিক রোমাঞ্চকর চলচ্চিত্র। চলচ্চিত্রটি লিখেছেন অসীম অরোরা ও পারভিজ শেখ এবং পূজা এন্টারটেইনমেন্ট ও এমামি এন্টারটেইনমেন্টের ব্যানারে প্রযোজনা করেছেন জ্যাকি ভাগনানি, দীপশিখা দেশমুখ ও নিখিল আডবাণী। এতে অক্ষয় কুমার প্রধান চরিত্রে অভিনয় করেছেন এবং বনি কাপুর, লরা দত্ত ও হুমা কুরেশি অন্যান্য গুরুত্বপূর্ণ চরিত্রে অভিনয় করেছেন। বেল বটম ১৯৮০'র দশকে খালিস্তানি বিচ্ছিন্নতাবাদী কর্তৃক ভারতে বাস্তব জীবনে সংঘটিত কয়েকটি বিমান ছিনতাইয়ের ঘটনা থেকে অনুপ্রাণিত।  ২০২০ সালের ২০ আগস্ট চলচ্চিত্রটির প্রধান চিত্রগ্রহণ অনুষ্ঠিত হয় এবং একই বছরের ৩০ সেপ্টেম্বর লন্ডনে সমাপ্ত হয়েছিল। ২০২১ সালের ১৯ আগস্ট চলচ্চিত্রটি থ্রিডি সংস্করণে মুক্তি পায়।  অভিনয়  অক্ষয় কুমার - "বেল বটম" প্রতিনিধি  বাণী কাপুর  হুমা কুরেশী  লারা দত্ত - ইন্দিরা গান্ধী   ড্যানজিল স্মিথ  অনিরুদ্ধ দেব  আদিল হুসাইন  থালাবাসাল বিজয়  নির্মাণ ২০২১ সালের প্রজাতন্ত্র দিবসে মুক্তির তারিখ নির্ধারণ সহ ২০১৯ সালের নভেম্বরে চলচ্চিত্রটি আনুষ্ঠানিকভাবে ঘোষণা করা হয়েছিল। বেল বটম সত্য ঘটনার উপর ভিত্তি করে নির্মাণ করা এবং এর কাহিনীটি ১৯৮০'র দশকে সেই যুগের কিছু অবিস্মরণীয় নায়কদের নিয়ে মঞ্চায়ন করা হয়েছে। এটি যশ রাজ ফিল্মসের বাইরে প্রযোজিত বাণী কাপুর অভিনীত প্রথম চলচ্চিত্র এবং ২০২০ সালে কোভিড-১৯ মহামারীর মধ্যে চিত্রগ্রহণ শুরু হওয়া প্রথম বলিউড চলচ্চিত্র, যা সেই সময় ভারতে লকডাউনের কারণে চিত্রগ্রহণ বন্ধ করা হয়েছিল। ২০২০ সালের জানুয়ারি মাসে চলচ্চিত্রের প্রেক্ষাগৃহ প্রিমিয়ার ২০২১ সালের ২ এপ্রিল পর্যন্ত স্থগিত করা হয়েছিল। ২০২০ সালের আগস্টের প্রথম সপ্তাহে চলচ্চিত্রটির কলাকুশলীরা স্কটল্যান্ডের গ্লাসগোতে উড়ে যায়। ২০২০ সালের ২০ আগস্ট শেষ পর্যন্ত চলচ্চিত্রটির চিত্রগ্রহণ শুরু হয়েছিল। একই বছরের সেপ্টেম্বরের ৩০ তারিখ লন্ডনে চলচ্চিত্রটির দৃশ্যধারণ সম্পন্ন হয়।  মুক্তি ভারতজুড়ে কোভিড-১৯ মহামারীর দ্বিতীয় ঢেউয়ের কারণে চলচ্চিত্রটির মুক্তি স্থগিত করা হয়। চলচ্চিত্রটি অবশেষে ২০২১ সালের ১৯ আগস্ট থ্রিডি সংস্করণে মুক্তি পায়।  সংগীত চলচ্চিত্রের আবহসংগীত পরিচালনা করেছেন ড্যানিয়েল বি. জর্জ, যদিও ট্রেইলারের আবহ পরিচালনা করেছেন জুলিয়াস প্যাকিয়াম। চলচ্চিত্রে ব্যবহারকৃত গানগুলোর সুরারোপ করেছেন, যথাক্রমে আমাল মল্লিক, তনিষ্ক বাগচী, শান্তনু দত্ত, কুলবন্ত সিং ভামরা, গুরনজর সিং এবং মণিন্দর বাটার এবং গানের কথা লিখেছেন রশ্মি বিরাগ, তনিষ্ক বাগচী, বাব্বু মান, সীমা সায়নী এবং গুরনজর সিং।  তথ্যসূত্র  বহিঃসংযোগ    বলিউড হাঙ্গামা-এ বেল বটম  বিষয়শ্রেণী:ভারতীয় চলচ্চিত্র বিষয়শ্রেণী:কোভিড -১৯ মহামারীর কারণে স্থগিত চলচ্চিত্র নির্মাণ বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:বিমান ছিনতাই বিষয়ক চলচ্চিত্র বিষয়শ্রেণী:উড়োজাহাজের পটভূমিতে চলচ্চিত্র বিষয়শ্রেণী:বাস্তব ঘটনা ভিত্তিক ভারতীয় চলচ্চিত্র বিষয়শ্রেণী:হিন্দি ভাষার অ্যাকশন চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:ভারতীয় দেশাত্মবোধক চলচ্চিত্র বিষয়শ্রেণী:ভারতীয় গুপ্তচর থ্রিলার চলচ্চিত্র বিষয়শ্রেণী:গুপ্তচর অ্যাকশন চলচ্চিত্র বিষয়শ্রেণী:ইন্দিরা গান্ধীর সাংস্কৃতিক চিত্রণ বিষয়শ্রেণী:ভারতীয় বিমান চালনা চলচ্চিত্র বিষয়শ্রেণী:বিমানবন্দরের পটভূমিতে চলচ্চিত্র বিষয়শ্রেণী:২০২১-এর অ্যাকশন থ্রিলার চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতীয় স্পাই থ্রিলার চলচ্চিত্র বিষয়শ্রেণী:ইন্দিরা গান্ধীর সাংস্কৃতিক চিত্রায়ণ বিষয়শ্রেণী:ভারতীয় ত্রিমাত্রিক চলচ্চিত্র বিষয়শ্রেণী:অমৃতসরের পটভূমিতে চলচ্চিত্র বিষয়শ্রেণী:২০২১-এর ত্রিমাত্রিক চলচ্চিত্র